《次范光伯泛江韵》
宋代·裘万顷

夫君陶阮徒，俗子所不快。
屹然颓其中，特立盖甚介。
平生江湖乐，欲去不得迈。
何当从君游，渔钓寄吾解。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。